კრისტიან სეჯავსკი

**კრისტიან სეჯავსკი** (, დ. 1971 წელი, პორტლენდი, ორეგონის შტატი, აშშ) — ამერიკელი მხატვარი, მწერალი და ანიმაციის რეჟისორი. საერთაშორისო კინოფესტივალების ლაურეატი.

## ბიოგრაფია
კრისტიან სეჯავსკი დაიბადა პორტლენში, ორეგონის შტატში. 17 წლის ასაკში დაიწყო სწავლა ფერწერასა და ანიმაციაში სან-ფრანცისკოს ხელოვნების ინსტიტუტში. მიიღო სახვითი ხელოვნების ბაკალავრის ხარისხი. ლოს-ანჯელესში მუშაობდა ანიმატორად, მხატვრად და მოქანდაკედ სტუდია „Acme Filmworks“-ში. ამჟამად ცხოვრობს სოფლის სახლში, ორეგონის შტატში.

მან ანიმაციაში მუშაობა დაიწყო მოკლემეტრაჟიანი თოჯინური ანიმაციური ფილმით „სისხლი და მზესუმზირები“, რომელიც 2000 წელს საკუთარი სახსრებით გადაიღო.

2004 წელს კინოკრიტიკოსთა ყურადღება მიიპყრო აზია არჯენტოს ფილმისთვის „The Heart Is Deceitful Above All Things“ (რუსეთში ცნობილია სახელწოდებით „წიწილები“) შექმნილი სასტიკი ანიმაციური ჩანართებით.

რეჟისორს საერთაშორისო აღიარება მოუტანა სრულმეტრაჟიანმა თოჯინურმა ანიმაციურმა ფილმმა „სისხლიანი ჩაი და წითელი ძაფი“ (2006). ფილმი გადაღებულია ფენტეზის ჟანრში და მოგვითხრობს სისხლიან დაპირისპირებაზე არისტოკრატი თეთრი თაგვების და იდუმალი, მიწიერი არსებების (რომლებიც ყვავებსა და ვირთხებს მოგვაგონებენ) შორის — თოჯინის გამო, რომელიც ამ არსებებმა თაგვების დაკვეთით შექმნეს. ფილმი სავსეა ალეგორიებითა და ალუზიებით და შთაგონებულია იან შვანკმაიერის  შემოქმედებით (განსაკუთრებით მისი ფილმით „ალისა“). ფილმი ნაჩვენები იყო ოცდაათ ეროვნულ და საერთაშორისო კინოფესტივალზე, ოთხ მათგანზე კი გამარჯვებულის ჯილდო მიიღო. კრისტიან სეჯავსკი ფილმში ერთდროულად იყო პროდიუსერი, სცენარის ავტორი, რეჟისორი და მემონტაჟე. ფილმისთვის მუსიკა დაწერა მარკ გროუდენმა (ანიმაციაში დიალოგები არ არის). ფილმის შექმნას ცამეტი წელი დასჭირდა. რეჟისორმა ამ პროექტს მიუძღვნა წიგნი — „Blood Tea and Red String: Production Archives“. ფილმმა არაერთი დადებითი შეფასება მიიღო წამყვან პერიოდულ გამოცემებში. 

2011 წელს მან გადაიღო ვიდეოკლიპი მარკ გროუდენის სიმღერაზე „Coyote“ ალბომიდან „წმინდა იუდა“.

ამჟამად (2012 წლიდან) მუშაობს სრულმეტრაჟიან თოჯინურ ანიმაციურ ფილმზე „Seed in the Sand“, რომელიც ტრილოგიის მეორე ნაწილი უნდა გახდეს — მისი პირველი ნაწილია ფილმი „სისხლიანი ჩაი და წითელი ძაფი“. იგი ასწავლის ანიმაციას კანზას-სიტის ხელოვნების ინსტიტუტში და თანამშრომლობს კომპანიებთან: The Oxygen Network, VH1, Disney Channel და Fox at Space Bass Films Inc.

## ფაქტები
*კრისტიან სეჯავსკიმ გამოსცა ორი პოეზიის კრებული: „A Raven in the Looking Glass“. „A Collection of Poetry and Art და A Raven Went Out Walking“. и «A Raven Went Out Walking» ამ წიგნებში ლექსები ილუსტრირებულია მისივე გრაფიკული ნამუშევრებით.

*ის მუშაობს სურათების სერიაზე საერთო სახელწოდებით „წითელი“, რომელიც მისი ოჯახის ისტორიას ეძღვნება. კრისტიანის ჰობია თოჯინების დამზადება.

*შთაგონების წყაროებად სეჯავსკი ასახელებს ჰიერონიმუს ბოსხის, სანდრო ბოტიჩელის, ფრიდა კალოს, ლეონორა კარინგტონის ნახატებს, ვლადისლავ სტარევიჩის ანიმაციურ ფილმებსა და ჯოზეფ კემპბელის წიგნებს.

## ლიტერატურა
* Fables and Phantasmagoria: Christiane Cegavske. Coilhouse. 2011. Большое интервью с режиссёром.

## რესურსები ინტერნეტში
* Официальный сайт Кристиан Седжавски

## სქოლიო
კატეგორია:ამერიკელი მხატვრები
კატეგორია:ამერიკელი მწერლები
კატეგორია:ანიმატორები
კატეგორია:ქალი მხატვრები ეროვნების მიხედვით
კატეგორია:ქალი მწერლები ეროვნების მიხედვით
კატეგორია:მწერლები ანბანის მიხედვით
კატეგორია:ცოცხალი ადამიანები